মঙ্গলবার রকিবুল ইসলাম মোল্লা নামে এক ‌যুবককে চুরির অভিযোগে আটক করে মেটিয়াবুরুজ থানার পুলিস। গত ১৩ অক্টোবর মোটিয়াবুরুজের কারবালা লেনের একটি বাড়ি থেকে গয়না চুরি যয়া। সিসিটিভির ফুটেজ দেখে রকিবুল ইসলামকে আটক করে পুলিস। থানার দোতলার একটি ঘরে রকিবুলকে জেরা করা হয়। জেরার পর কিছুক্ষণের জন্য বাইরে ‌যান পুলিস কর্মীরা। দুপুর ১২.৫০ মিনিট নাগাদ ওই ঘর থেকেই রকিবুলের ঝুলন্ত দেহ পাওয়া ‌যায়। এসএসকেএম হাসপাতালে নিয়ে ‌যাওয়া হলে রকিবুলকে মৃত বলে ঘোষণা করা হয়। এদিকে, মৃত্যুর এই ঘটনা নিয়ে রহস্য দানা বাঁধছে। জেরার পরেই কীভাবে একটি দেওয়ালে ফ্যানের সঙ্গে রকিবুলকে ঝুলন্ত অবস্থায় পাওয়া গেল তা নিয়ে প্রশ্ন উঠছে। এই ঘটনার পূর্ণাঙ্গ তদন্তের আশ্বাস দিয়েছেন ডিসি বন্দর সৈয়দ ওয়াকার রাজা। রকিবুলের বাড়িতে রয়েছে তার বৃদ্ধা মা। পরিবারের তরফে এখনও পুলিসে কোনও অভি‌যোগ করা হয়নি। এখানেই রহস্য আরও গভীর হচ্ছে।